HY HET nog sy kind in sy arms vasgehou toe twee gangsters op hom losbrand en sy lewe net daar kortknip.
Die klein man moes toe saam met sy ma, Elain, inderhaas Loerie toe gaan weens ’n sterfgeval in haar familie.
Sy het gesê toe die verdagtes voor by die huis instap, het die huismense by die agterste deur uitgehardloop.
“Die verdagtes het ’n slaapkamer binnegegaan waar Dillon Barnard en sy seun gelê en slaap het. Hulle het verskeie skote op Dillon gevuur en hom noodlottig gewond.
Die verdagte is in hegtenis geneem op klagte van moord, poging tot moord en die onwettige besit van ’n vuurwapen.
Hy het gesê: “Sy meisie, die ma van hul kind, bly in Bibbystraat. Hy het ouder gewoonte Sondag daar ’n draai gemaak om te kyk of hulle oukei is.
“Toe ek daar aankom, het ek gesien hoe my seun op sy maag lê. Ek het aan sy nek gevoel, maar dit was te laat.”
“Ek het op die stoep gesit. Ek het net weggehardloop toe hulle op my skiet,” het hy met trane op sy wange gesê.
Hendrik het verduidelik Dillon sou dié week ’n nuwe werk by ’n sekuriteitsmaatskappy begin het sodat hy vir sy kind kon sorg.
Die provinsiale polisiekommissaris, genl.maj. André Swart, het die vinnige reaksie van die polisie geprys. Hy het ook die wrede moord en die skietery van ’n kind skerp veroordeel.